Jeg står med den vidunderlige mulighed for at få min hoppe hjem igen da vi flytter her i næste uge. Dog vil det ikke blive lige med det samme da vi først skal have lavet boksene. Jeg vil jo gerne gøre det så godt for hende som muligt så mit spørgsmål lyder på hvor stor en boks hun bør have når hendes stg. mål hedder 137 cm? Derudover er planen at hun skal have en "ven", men hvornår er det bedst at få en ny hest hjem i stalden? Er det bedst at min pige kommer hjem først og vænner sig til de nye forhold, skal den nye helst komme samtidigt med hende, eller...? Vedr. den nye hest/pony, har mine tanker kredset lidt om en shetter, men så igen tænker jeg at det nok er et dårligt valg for den skulle jo gerne kunne rides af ungerne. Det er så pt den store af tøserne der ville få glæde af den, men ville det være en god idé at finde en som jeg også selv kunne ride så den får den motion den skal have? Hvilken pony/hest ville egne sig godt både til børn og voksne? Hende jeg har er en Fjordhest og kan rides af alt og alle, men det er jo ikke sikkert hvis vi fik en Fjordhest igen at den så også ville kunne det! Min mening er så at strø med spåner da jeg har haft gode erfaringer med det, men er der nogen steder på Falster hvor det kan købes til en fornuftig pris og hvor det evt kan bringes ud på paller? Vi får mulighed for at leje maks 1 hektar jord til huset, og vi har snakket meget om hvordan og hvorledes vi kan få delt det stykke jord op, så vi kan skifte mellem foldene. Hvad ville være det ideelle for 2 heste? Hvad med gødning af folden der ikke bliver brugt i en periode, er det en nødvendighed og hvor lang tid skal der gå før den vil være optimal igen? Håber der er nogle der kan give lidt gode råd og helst positive ;0)
Ja det er også det jeg tænker, at hellere den er for stor end den er for lille. Er også lidt nervøs ved tanken om hvis hun skulle komme hjem og være ene hyp i stalden, for kender hende godt nok til at hun netop også ville løbe frem og tilbage og kalde. Har tænkt meget på endnu en fjordhest, eller også en blanding af fjordhest og evt oldenborg, som ven. Valget står så mellem en hoppe eller vallak, og kunne egentlig godt tænke mig en ren fjord som jeg kunne avle et føl eller to på, men igen så ved jeg så også at jeg uden tvivl ville beholde det og så er det jeg begynder at tænke om der i princippet ville være nok jord til det! Har læst det med at min. for en fold hvor der må gå 4 heste er 800 kvm, men det synes jeg personligt er for lidt! Er lidt i vildrede må jeg indrømme :0/ Har en idé om at hvis vi fik en shetter ville den "kun" være som selskab, hvilket vel også er ok nok, for de er simpelthen så dejlige! Plusset ved feks at få en shetter i stalden udover hende jeg har nu og en evt ekstra fjord (e.l.) ville så være at når den ene var ude så var den anden ikke alene. Når du skriver min 2 folde, vil du så mene at der evt kunne laves 3 istedet? Igen de skal jo helst være store nok uden at man skal skifte for tit for at græsset ikke skal gnaves ned for hurtigt. Har dog samtidig i overvejelserne at få lavet en decideret jordfold som evt kunne bruges til lidt dressurridning en gang imellem, evt lidt spring. Men der skal jeg jo så også tænke på deres ben så ville det overhovedet være en mulighed at kombinere de to ting?
synes jeg at du lige så godt nu kan tage højde for at de fleste fjordheste har tendens til at være forslugne/overvægtige. Det samme gør sig gældende for ponier som shetlændere. Jeg tænker umiddelbart at det er bedre at lave nogle flere mindre folde, da hestene så ikke så let kan æde sig fede i græsset, og samtidig kan de andre folde få ro til at komme sig efter græsning. Med hensyn til selvskab til hesten, ville jeg af praktiske årsager vælge en som ligger tæt på din egen rent størrelsesmæssigt. Din egen heste vil have mere ud af en større pony(Der er heste, som ikke mener at shettere hører under kategorien hest)og Dels vil det være lettere at håndtere græsningsperioden, da der ca skal tages de samme hensyn. En shetter vil jo blive kuglerund, førend din egen hest har taget den første bid græs.
Er det så hensigtsmæssigt at lave hver enkelt fold på 800-1000 kvm? Uanset hvad kan det først komme på tale med det ekstra stykke jord når han har fået høstet, men der er et pænt stykke pt som er til rådighed og som der ville kunne bruges nu. Jeg vil bestemt tage det op til overvejelse mht hvilken race der vil blive en mulig kandidat til min kære tøs :0) Vil jo gerne kunne bruge den istedet for "bare" at have en gående. Mine tanker går lidt hen ad en der ligger på mellem 145-150 cm og gerne lidt kraftigt bygget, så har tænkt lidt på Fjordhest, Irish Cob eller Welsh Cob.
 
Først det med foldene :0) Det jeg mener med spørgsmålet om, at du skriver at du vil foreslå min. 2 folde er, om der er "plads" til mere end 2 folde på 1 hektar? Og om det vil være hensigtsmæssigt? Selvom min hoppe er nøjsom og den der kommer også er det, skulle der jo gerne være plads nok til at de kan bevæge sig rundt, men samtidig vil jeg gerne kunne skifte mellem foldene. Men er det nok at kunne skifte mellem 2 folde? Så vidt jeg husker er 1 hektar ca 10.000 kvm hvilket vil sige at hvis det bliver delt op i 2 så vil hver fold være ca 5000 kvm. Det synes jeg er en pæn størrelse til 2 heste, specielt når jeg tit ser 5-7 heste på folde der bestemt ikke kommer op i nærheden af halvdelen. Var det muligt ville min drøm da være at kunne give dem 10 gange så meget plads, men da jeg "kun" har det jord til rådighed vil jeg jo gerne gøre det så optimalt som muligt. Håber ikke at du blev mere forvirret ;0) For et par år siden fik min hoppe et vidunderligt føl som var planen at jeg skulle beholde. Men pga at vi lige pludselig stod i en meget prekær situation, måtte jeg tage det svære valg og så sælge føllet :0( Der hvor vi flytter hen nu er vi sikret de næste 15-20 år hvor vi ikke behøver tænke på at skulle flytte, så mht et føl i fremtiden ville der ikke være noget til hinder for at beholde det. Mht opstaldning har mine tanker været der omkring :0) Jeg ved bare ikke helt om jeg tør kaste mig ud i det! Jeg er lidt den type der har svært ved at sige nej til at hjælpe, men har heller ikke lyst til at påtage mig det ansvar det er at passe en andens hest. Har prøvet det før og blev røvrendt lidt voldsomt. Ikke at alle mennesker er som omtalte, men hvordan ville jeg kunne gardere mig hvis jeg vælger at prøve endnu en gang? Når jeg ser på hvad der vil være at tilbyde for en opstalder er det jo ikke meget mere end en boks, evt fodring og så at hesten kommer på fold hver dag. Hø og halm vil være der til brug ad libitum da jeg vil kunne få det til fornuftig pris af udlejer. Foder og udmugning ville skulle være på opstalders "regning". Hvad ville jeg kunne tillade mig at tage for en opstaldning pr. mdr med disse kriterier? Kan godt se problemet med jordfolden, hvis der både skulle rides og så stå heste der, feks om natten. Ville ikke være smart.. Men altid rart med andres synspunkter ;0) Den måde du/i har opdelt foldene ser da rigtig godt ud! Er godt med plads :0)
håber nogen kan gve et par gode råd... jeg får en hest hjem nu her med mild sommereksem. den vil selvfølgelig få et dækken på.. men hva kan man ellers gøre for at holde det nede så vidt muligt... foder??? smørelse/behandling??? andet???
Min hest med sommereksem får foder fra St. Hippolyt. Det har faktisk hjulpet. Hun klør sig ikke ret meget, og kan gå det fleste dage uden dækken.
Hold den indendøre når mitterne er mest aktive dvs solopgang og solnedgang. Itch Stop fra Nettex er supergodt, når først skaden er sket.
Summer Oil: Summer Oil har en insektafvisende effekt i kraft af den unikke sammensætning af olier og urter. De specifikke urter virker samtidigt lindrende på svie og kløe og understøtter helingsprocessen efter stik og insektbid. Summer Oil har en positiv effekt på hestens immunforsvar og er meget velegnet til heste med sommereksem. Summer Oil giver en effektiv energiunderstøttelse til hestens daglige foder. Vejledende dosering:  Heste 300 ­ 400 kg: 1 dl./ dag.  Heste 400 ­ 500 kg: 1,5 dl./dag. Dosering skal altid afpasses den aktuelle kropsvægt.  Vigtigt! Heste bør altid vænnes til olie over en periode på min. 15 dage. Sammensætning:  Dansk koldpresset rapsolie  Urteblanding  Vegetabilsk specialolie  Hvidløg  Lecithin /Lisbet
Jeg bruger også Itch Stop fra Nettex, og derudover bruger jeg Beta-Glucan som tilskudsfoder. Det har haft en god effekt, da min hoppe i år kun har en smule sommereksem på hver side af halsen i år og halen er gået helt fri. Og hun har også gået uden dækken det meste af juli måned. Derudover er jeg lige begyndt at fodre med en ny olie fra Equidan, som kaldes Omega 3-6-9. Den er korrekt sammensat og skulle hjælpe op sommereksem. Du kan læse mere om alle produkterne på   - dog er det ikke sikkert, at olien er kommet på hjemmesiden endnu, da den er helt ny.
mange tak til jer alle.. vil helt bestemt lige tjekke det itch stop ud... og måske olierne.. har også lige købt 20kg hvidløgs granulat hjem..
Min hypper har sommereksem, og min dyrlæge anbafalet alm madolie. Det fedter men det viker.. Min har det også kun mildt, og der er mange dage han går uden, det er værest i hovedet. nu r han lige flyttet og der er lidt flere dyr. Men han får dækken på og ellers går han så normalt som før. Ingen andre foder, tilskud osv og det er meget nemt at holde. Der har ingen problemer været. Heldigvis. Han går jo ikke ude de væreste tidspunkter, men midt på dagen kan han de fleste dage gå uden dækken. Men vejret spiller en stor rolle.